Tutu se begrafnisplan 'al 20 jaar gereed' | Maroela Media
Só het pastoor Canon Mpho Tutu, die aartsbiskop se dogter, Donderdag tydens 'n mediageleentheid by die Desmond en Leah Tutu-erfenisstigting in Kaapstad gesê waar sy joernaliste oor haar pa se gesondheid ingelig het.
Tutu het gesê haar pa sterk goed aan en is halfpad deur sy binne-aarse behandeling. "Dokters is tevrede met sy vordering en die effektiwiteit van die medikasie. Hy is nie bedlêend nie en loop op en af in die hospitaalgang," het sy gesê.
Tutu is verlede weer in 'n Kaapstadse hospitaal opgeneem waar hy vir 'n hardnekkige infeksie behandel word.
Tutu het Donderdag beklemtoon dat haar pa 83 "en nie 38 is nie" en dat hy nie meer die energievlakke het wat hy jare gelede gehad het nie. "Hy is op 'n manier die ideale pasiënt want hy kla nooit nie. Terselfdertyd is hy ook 'n slegte pasiënt want hy sê nie wanneer hy ongemaklik is nie, wat 'n uitdaging vir die verpleegsters is," het sy gesê. Sy het egter gesê sy gemoed is positief en hy lag lekker vir die grappies wat aan hom gestuur word.
Sy het gesê haar pa is in kontak met onder andere Jimmy Carter, die voormalige Amerikaanse president, en Richard Branson, die bekende sakeman. Hy het ook 'n persoonlike boodskap van pres. Jacob Zuma ontvang, hoewel die president het hom nog nie besoek het nie.
Sy het gesê indien die aartsbiskop sou sterf, sal die familie hou by 'n gedetailleerde begrafnisplan wat hy alreeds vir 20 jaar gereed het. "Hy hersien die predikers van tyd tot tyd, soos wat hy hulle oorleef. Hy kies ook soms musiek vir dié plan," het sy gesê.
En dis nou nuus !
Dit vat hom lank om dood te gaan. Hy's seker moeg gewag…
Die Ministers wat so geld bestee moet solank voorsiening maak vir die Staats Begrafnis.
Lyk asof hy 'n staatsbegrafnis verwag.
My eie plan om stilweg die tydelike vir die ewige te verruil, lyk bra simpel in vergelyking. Slegs my gesin sal dit bywoon.